ཡང་ཁོང་གིས་ཆོས་ལུགས་ཀྱི་ལྟ་གྲུབ་དང་འབྲེལ་བའི་ཐད་ནས་བརྗོད་དོན།སངས་རྒྱས་བཅོམ་ལྡན་འདས་ཀྱིས་རྒྱ་གར་དུ་ཆོས་འཁོར་བསྐོར་ནས་ལོ་༢༥༠༠ལྷག་འགྲོ་ཡི་ཡོད་རེད།དུས་ཡུན་དེ་དག་གི་རིང་འཛམ་གླིང་དུ་ལྟ་གྲུབ་མི་འདྲ་བ་མང་པོ་ཞིག་བྱུང་ཡོད་པའི་ནང་ནས་ལྟ་གྲུབ་ཟབ་ཤོས་དེ་ཕལ་ཆེར་སངས་རྒྱས་པའི་ཆོས་ཆགས་ཡོད་རེད།དེ་ཡང་ང་རང་སངས་རྒྱས་པའི་ཆོས་པ་ཞིག་ཡིན་པའི་ངོས་ནས་་ང་རང་ལ་ཡག་ཤོས་ཡིན་ཟེར་གྱི་མེད།བློ་གཟུ་བོར་གནས་པ་མང་པོ་ཞིག་གིས་སངས་རྒྱས་པའི་ཆོས་ཀྱི་ལྟ་གྲུབ་དེ་ཟབ་ཤོས་ཡིན་པ་མཐོང་གི་ཡོད་རེད།དཔེར་ན་དེང་སང་ཚན་རིག་མཁས་པ་མང་པོ་ཞིག་གིས་སངས་རྒྱས་པའི་ཆོས་ལ་ཆ་འཇོག་བྱེད་ཀྱི་ཡོད་རེད།ཅེས་རྩ་བའི་སངས་རྒྱས་པའི་ཆོས་ཀྱི་ལྟ་གྲུབ་ཡར་རྒྱས་འགྲོ་རྐྱེན་གཅིག་དེ་མུ་སྟུག་པ་ཚོ་དང་མཉམ་དུ་རྩོད་པ་བརྒྱབ་ནས་བྱུང་པ་ཡིན་སྐོར་དང་།བོད་ལ་ཆ་བཞག་ནའང་སངས་རྒྱས་ཀྱི་ཆོས་རྣམ་དག་བྱེད་མཁན་དཀོན་པོ་ཆགས་ཡོད་པ་དང་།ཆོས་བྱེད་མཁན་ཚོའི་ངོས་ནས་ངེས་པར་ཏུ་ཆོས་ཀྱི་སྙིང་པོ་ཤེས་པའི་ཐོག་ནས་ཆོས་བྱེད་དགོས་སྐོར་སོགས་གསུངས་སོང་།